**Δομικά στοιχεία των κόμικς**

Τα κόμικς είναι εικονοποιημένα αφηγήματα, τα οποία χαρακτηρίζονται από το τρίπτυχο: εικόνα- κείμενο- πλοκή. Αποτελούνται από εικόνες οι οποίες συνδυάζονται με κείμενο, το οποίο βρίσκεται, είτε σε λεζάντες (ορθογώνια πλαίσια, που φιλοξενούν τα λόγια του αφηγητή), είτε σε συννεφάκια κειμένου και μπαλόνια ( στα οποία εμφανίζονται οι διάλογοι) . Στα κόμικς, σημαντικό ρόλο παίζουν οι εικόνες, οι οποίες πολλές φορές λειτουργούν σε βάρος του γραπτού λόγου. Η ύπαρξη κειμένου δεν είναι απαραίτητη. Κάθε εικόνα με το δικό της κείμενο ονομάζεται βινιέτα ή καρέ. Πρόκειται για μια ακολουθία μικρών τετραγώνων, η οποία αποτελεί μια αφηγηματική μονάδα, που περιλαμβάνει κείμενα και σχέδια. (Saraceni 2003: 5-7)